Slovensko javno mnenje 1968

Raziskava SJM 68 je prva iz serije raziskav Slovensko javno mnenje. Vprašalnik je bil razdeljen po tematskih področjih. Precej vprašanj je namenjenih oceni učinkovitosti socialističnega gospodarstva, njegovih pomanjkljivosti, ljudje ocenjujejo perspektive gospodarstva, primerjajo družbeni in zasebni sektor. Ocenjene so aktualne reforme, socialna politika, pokojnine, zdravstvo. Poseben sklop je namenjen odnosu med jugoslovanskimi republikami in problemu migracij: mnenja o vzrokih za odhajanje v tujino in morebitni škodi ugledu Jugoslavije zaradi migriranja državljanov. V sklopu, ki je namenjen oceni notranje politike, respondenti navajajo politika, ki ima med ljudmi največji ugled, naklonjenost politiki Zveze komunistov in mnenjih glede meril za sprejem vanjo, ocenjujejo vpliv in delovanje družbenih skupin in organov v prid splošnih interesov, ter izražajo stališča glede volitev. V sklopu, ki se nanaša na jugoslovansko zunanjo politiko, najdemo navedbo politika, ki je najbolj zaslužen za svetovni mir, mnenje o najprimernejši zunanjepolitični usmeritvi Jugoslavije in nabor držav, s katerimi naj bi imela Jugoslavija najboljše odnose. Respondenti primerjajo 10 držav (vključno z Jugoslavijo) oziroma skupin držav, glede na možnosti napredovanja, šolanja, njihovega gospodarstva, odnosov med ljudmi, ipd. Štiri vprašanja so namenjena tudi vojaški obrambi nasploh, med njimi mnenje o služenju vojske slovenskih vojakov doma. V naslednjem sklopu respondenti navajajo razloge za za socialne razlike, ocenjujejo ugled posameznih poklicev ter ocenjujejo primernost višine dohodka za posamezen poklic. Predzadnji sklop je namenjen medijem. Vprašanja se nanašajo na pogostost spremljanja medijev (TV, radia in tiskanih medijev - z nekaterimi posamičnimi navedbami) in jezike, v katerih respondenti te medije spremljajo ter najpogostejši vir informacij o pomembnih dogodkih. V zadnjem sklopu so bili respondenti vprašani o vernosti in o funkciji, ki naj bi jo imela Cerkev v družbi. Anketiranci so odgovorili na vprašanje, ali bi (so že) darovali kri in ali bi v primeru smrti darovali srce ali kakšen drug organ. Demografska vprašanja vsebujejo članstvo/aktivnost v političnih organizacijah, društvih in drugih organih, spol, starost, zakonski stan, kvalifikacijo in položaj na delovnem mestu, kvalifikacijo očeta, narodnost, samooceno gmotnega položaja, osnovni vir prihodkov gospodinjstva in izobrazbo.

Tags: (ne)učinkovitost socialističnega gospodarstva, DOHODEK, GOSPODARSKE RAZMERE, JAVNI SEKTOR , MEDNARODNA POLITIKA, MIGRACIJE PREBIVALSTVA, MIR, NOTRANJA POLITIKA, SOCIALNA REFORMA, VOLITVE , ZASEBNI SEKTOR, družbene dejavnosti, družbeni in zasebni sektor, družbenopolitične organizacije, gospodarska reforma, krvodajalstvo, množični mediji, nerazvite republike, nezadovoljstvo, nezaposlenost, obramba, odhajanje na delo v tujino, odnos do zamejskih Slovencev, odnosi med republikami, pokojnine, pokojninsko zavarovanje, primerjave političnih sistemov, religija in vloga cerkve, socialna diferenciacija, socialna politika, struktura odločanja v družbi, ugled Jugoslavije v svetu, ugled poklicev, ugledni politiki, vernost, volilno obnašanje, vrednote, vzroki migracij, zdravstveno zavarovanje, zdravstvo, zunanja politika, zveza komunistov, Češkoslovaška
Organization: UNIVERZA V LJUBLJANI, FAKULTETA ZA DRUŽBENE VEDE